Държавен вестник, бр. 11, 2013 г., стр. 191

БРОЙ  11	
Д Ъ Р Ж А В Е Н  В Е С Т Н И К 	
СТР.  191  
5. МЕДИЦИНСКА ЕКСПЕРТИЗА НА РАБОТОСПОСОБНОСТТА – извършва се съгласно Наредба за меди-
цинската експертиза на работоспособността.
ІІІ. ДОКУМЕНТИРАНЕ НА ДЕЙНОСТИТЕ ПО КЛИНИЧНАТА ПЪТЕКА
1. ХОСПИТАЛИЗАЦИЯТА НА ПАЦИЕНТА се документира в „История на заболяването“ (ИЗ) и в част ІІ на 
„Направление за хоспитализация“ – бл.МЗ-НЗОК №7.
2. ДОКУМЕНТИРАНЕ НА ДИАГНОСТИЧНО – ЛЕЧЕБНИЯ АЛГОРИТЪМ – в „История на заболяването“ 
и Документ № 1, който е неразделна част от ИЗ.
3. ИЗПИСВАНЕТО/ПРЕВЕЖДАНЕТО КЪМ ДРУГО ЛЕЧЕБНО ЗАВЕДЕНИЕ СЕ ДОКУМЕНТИРА В:
– “История на заболяването“;
– част ІІІ на „Направление за хоспитализация“ – бл.МЗ-НЗОК №7;
– епикриза – получава се срещу подпис на пациента (родителя/настойника), отразен в ИЗ.
4. ДЕКЛАРАЦИЯ ЗА ИНФОРМИРАНО СЪГЛАСИЕ (Документ №.........................) – подписва се от пациента 
(родителя/настойника) и е неразделна част от „История на заболяването“.
ДОКУМЕНТ № 1 И ДЕКЛАРАЦИЯТА ЗА ИНФОРМИРАНО СЪГЛАСИЕ СЕ ПРИКРЕПЯТ КЪМ ЛИСТ 
„ИСТОРИЯ НА ЗАБОЛЯВАНЕТО“.
ДОКУМЕНТ № 4
ИНФОРМАЦИЯ ЗА ПАЦИЕНТА (РОДИТЕЛЯ/НАСТОЙНИКА/ПОПЕЧИТЕЛЯ)
КАК ДЕЙСТВА ЛЪЧЕЛЕЧЕНИЕТО?
Йонизиращите лъчи проникват в тъканите и при всеки сеанс ликвидират част от заболелите клетки. В това 
отношение лъчелечението много прилича на безкръвна операция, ежедневно се стопяват определен брой клетки. 
Здравите тъкани също реагират на облъчването, както кървенето след операция и оставянето на белег. Облъч-
ването преди операция намалява заболяването и създава условия за по – успешна и/или по-малка по обем опе-
рация. В някои случаи то способства за запазване на целия орган, което би било невъзможно без лъчелечение. 
Принципът на лъчевото лечение се базира от една страна върху по-голямата уязвимост на болните клетки, а 
от друга – на по-високата способност на здравите тъкани да се възстановяват в периода между всяко облъчване. 
Така се обяснява защо лечебната доза не се прилага наведнъж, а трябва да се разпредели в няколко седми-
ци – един път на ден, пет пъти седмично, с почивка в събота и неделя. Понякога се налага по-различно разпре-
деление на дозата, което зависи от вида на заболяването.
КАКВО ПРЕДСТАВЛЯВА ЛЕЧЕНИЕТО С ЙОНИЗИРАЩИ ЛЪЧЕНИЯ?
Перкутанно лъчелечение означава облъчване през кожата. То се извършва с помощта на специално констру-
ирани апарати. Това е основен метод за лечение на онкологичните заболявания, известен под много наименова-
ния, получили гражданственост: дълбока рентгенова терапия, нагревки. Лечението не е свързано с болка. То не 
се вижда, не се усеща и много прилича на правенето на рентгенова снимка.
Как се осъществява облъчването?
Пациентът се поставя да легне върху масата, където трябва да стои неподвижно по време на сеанса, тъй като 
лечебните лъчи са насочени много прецизно към болната част от тялото му. Болният остава сам в процедурната 
зала от една до десет минути, колкото трае един сеанс. Лечението се извършва чрез един или няколко ежедневни 
сеанса.
Надежден метод ли е лъчелечението?
Съвременните апарати за перкутанно облъчване осигуряват голяма прецизност, точност и акуратност при 
извършване на лечението с йонизиращи лъчения. Пациентите и персоналът са защитени от излишно облъчване. 
Пациентът не е опасен за своите близки, не е източник на лъчение. Той може спокойно да контактува с децата 
и близките си. 
ПРЕЗ КАКВИ ЕТАПИ ПРЕМИНАВА ЛЪЧЕЛЕЧЕНИЕТО?
Перкутанното лъчелечение се провежда по специален план. Определят се точно мястото на облъчването, 
положението на тялото при лечебния сеанс и най-добрият начин да се облъчи болното място, при което мак-
симално да се щадят здравите тъкани. Областта на лъчелечението се начертава върху кожата и това изисква 
съхраняване на знаците. Макар и неприятно, то осигурява надеждна повторяемост на всеки сеанс. Лекарят и 
физикът решават как точно да се проведе лечението, каква обща доза да се приложи и на колко облъчвания тя 
да бъде разпределена. Поставят се окончателни знаци върху кожата. Пациентът се въвежда в процедурната зала 
и първото облъчване (първият сеанс) започва.
Болният е под ежедневно наблюдение от медицинския екип, грижещ се за неговото здраве. Първоначално и 
периодично лечението и състоянието му се разглеждат и обсъждат от разширен лекарски екип. Рентгеновият ла-
борант, извършващ лъчелечението, ежедневно проследява състоянието на пациента. Лекуващият лекар наблюдава 
възникналите лъчеви реакции, грижи се за тяхната профилактика и лечение. Той препоръчва специален режим 
на хранене и евентуална почивка по време на лъчелечението.
Оплакванията са твърде индивидуални и са в зависимост от разположението и големината на облъчваната 
област. Рядко може да се наблюдават: нарушения на съня, подтискане или загуба на апетита, неспокойствие, гняв, 
апатия, чувство за вина и дори мисъл за отказ от лечение. Повечето реакции са временни като се развиват по 
време на облъчването и понякога могат да продължат 1 до 3 месеца след лъчелечението. 
Облъчването на различните области на тялото при злокачествени заболявания е съпътствувано с различни 
реакции. 
Тъй като лечението се провежда през кожата, при всички пациенти могат да се наблюдават кожни реакции. 
Кожата в полето на облъчването става чувствителна, може да се зачерви, по-късно да пигментира при излагане 
на слънце, да се появи сърбеж, излющване, временно потъмняване (пигментация). За облекчаване на тези нор-
мални реакции се препоръчва широко, памучно, не стягащо бельо, пудрене на облъчваната кожа с детска или 
специална пудра, подсушаване на кожата преди облъчването, тъй като влажността засилва реакциите.
Може да се наблюдават: временно разреждане и/или опадане на окосмяването в облъчваната област; зачер-
вяване, дразнене, сърбеж, лющене или разязвяване на кожата; дразнене, парене, болка и поява на малки ранички 
на лигавицата.
При перкутанно лечение на дегенеративни и възпалителни заболявания, което продължава около една 
седмица, не се наблюдават никави странични реакции, тъй като дозите на облъчване на ниски. Наблюде-
нието върху 20000 болни за 50 години не доказаха предишните опасения за предизвикване на злокачествени 
тумори от приложената радиация.